
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 696 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Δημοτικού Ν.Π. «Παιδικός Σταθμός Δήμου Φαρί- 


δος». 1 

Έγκριση υπερωριακής απασχόλησης υπαλλήλων.... 2 
Έγκριση υπερωριακής απασχόλησης υπαλλήλων.... 3 


Καθιέρωση υπερωριακής εργασίας και εργασίας κατά 
τις εξαιρέσιμες ημέρες και κατά τις νυχτερινές ώρες 
των εργασίμων, Κυριακών και εξαιρέσιμων για το 
προσωπικό της Πλωτής Γέφυρας Διαύλου Λευκά¬ 


δας για το Β’ εξάμηνο του 2006. 4 

Σύσταση Εκκλησιαστικού Ιδρύματος με την επωνυμία 
«’ΉΙΚΟΔΗΜΕΙΟΝ ΠΝΕΥΜΑΤΙΚΟΝ ΚΕΝΤΡΟΝ” ΤΗΣ 
ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ». 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.12.1/139845 π.ε./ 
Β3/25.2.2005, ΦΕΚ 254/Β/2005 απόφαση της Υπουρ¬ 
γού Εθνικής Παιδείας και Θρησκευμάτων. 6 


ΑΠΟΦΑΣΕΙ Σ 

Αριθ. 6008 

Έγκριση του Οργανισμού Εσωτερικής Υπηρεσίας του Δη¬ 
μοτικού Ν.Π. «Παιδικός Σταθμός Δήμου Φαρίδος». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 ν.. 2880/2001 (Φ.Ε.Κ. 
9/τ.Α730.1.2001) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

2. Τις διατάξεις των άρθρων 198 και 203 του π.δ. 
410/1995 (ΔΚΚ). 

3. Τις διατάξεις του άρθρου 9 του ν. 2503/1997 (ΦΕΚ 
107/1997 τ.Α') «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

4. Τις διατάξεις του άρθρου 12 του ν. 1188/1981, όπως 
αντικαταστάθηκε από τις όμοιες της παρ. 5 του άρθρου 
8 του ν. 2307/1995. 


7 Ιουνίου 2006 

5. Τ ις διατάξεις του ν. 2190/1994 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης», όπως ισχύει με τις τροποποιήσεις του. 

6. Τις διατάξεις της παρ. 2 του άρθ. 27 ν. 3013/2002. 

7. Την υπ’ αριθμ. 25375/19.6.2002 εγκύκλιο του Υπουρ¬ 
γείου Εσωτερικών, Δημόσιας Διοίκησης και Απ/σης. 

8. Την υπ’ αριθμ. 2016/6.3.2000 (ΦΕΚ 397/τ. Β'/2000) 
Απόφαση Γεν. Γραμματέα Περιφέρειας Πελοποννήσου 
περί σύστασης του ν.π. με την επωνυμία «Δημοτικό Νο¬ 
μικό Πρόσωπο Παιδικού Σταθμού Δ. Φαρίδος». 

9. Την υπ’ αριθμ. 15/2005 απόφαση του Διοικητικού 
Συμβουλίου του ανωτέρω Ν.Π. περί ψήφισης του Οργα¬ 
νισμού Εσωτερικής Υπηρεσίας αυτού. 

10. Την υπ’ αριθμ. 242/2005 απόφαση του Δημοτικού 
Συμβουλίου Φαρίδος με την οποία γνωμοδοτεί θετικά 
σχετικά με την 15/2005 απόφαση του Διοικητικού Συμ¬ 
βουλίου του ανωτέρω Ν.Π., περί ψήφισης του Οργανι¬ 
σμού Εσωτερικής Υπηρεσίας αυτού. 

11. Την υπ’ αριθμ. 10/2006 σύμφωνη γνωμοδότηση του 
Υπηρεσιακού Συμβουλίου ΟΤΑ Ν. Λακωνίας αρθ. 8 ν. 
2307/1995. 

12. Το υπ’ αριθμ.. 26/8.3.2006 έγγραφο του Ν.Π. Παιδικός 
Σταθμός Δ. Φαρίδος, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Ν.Π.Δ.Δ. με την επωνυμία «Δημοτικό Ν.Π. Παιδικού 
Σταθμού Δήμου Φαρίδος» ως εξής: 

Άρθρο Τ 

Διάρθρωση Υπηρεσιών 

Οι υπηρεσίες του Παιδικού Σταθμού Δήμου Φάριδος 
λειτουργούν σε επίπεδο Αυτοτελούς Γ ραφείου. 

Αρθρο 2ο 

Αρμοδιότητες Αυτοτελούς Γ ραφείου 

Α. Το αυτοτελές γραφείο εποπτεύει συντονίζει και 
κατευθύνει το παιδαγωγικό έργο του Σταθμού και γε¬ 
νικά μεριμνά για την εύρυθμη λειτουργία του σύμφωνα 
με τον ισχύοντα κανονισμό. 

Β. Επιμελείται την παροχή σύγχρονης προσχολικής 
αγωγής στα φιλοξενούμενα βρέφη και νήπια σε συνερ¬ 
γασία με το προσωπικό του Σταθμού. 

Γ. Επιμελείται τις παντός είδους διοικητικές και οικο¬ 
νομικές εργασίες του Σταθμού. 

Αρθρο 3° 

Καθήκοντα Προϊσταμένου Αυτοτελούς Γραφείου 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού, για την εφαρμογή 
των σύγχρονων απόψεων της Παιδαγωγικής και της 
Ψυχολογίας. 

2. Εποπτεύει συντονίζει και κατευθύνει το παιδαγωγικό 
έργο του Γ ραφείου προσχολικής αγωγής. 

3. Είναι αρμόδιος για την εύρυθμη λειτουργία του 
Σταθμού και την τήρηση του Κανονισμού Λειτουργίας. 

4. Εισηγείται στο Δ.Σ. του Σταθμού κάθε θέμα που 
αφορά στην λειτουργία, το προσωπικό, τους γονείς και 
την υλοτεχνική υποδομή του Σταθμού όπως: 

- Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία του. 

- Το παιδαγωγικό υλικό και τον πόσης φύσεως εξο¬ 
πλισμό. 

- Τις απαραίτητες εργασίες για την επισκευή και συ¬ 
ντήρηση των κτιρίων. 

- Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα ενώ η δική του άδεια θα εγκρίνεται από τον 
εκάστοτε Πρόεδρο του Δ.Σ. 

6. Συνεργάζεται αρμονικά με το Δ.Σ. για την παροχή 
κάθε στοιχείου, για να διασφαλιστεί η εύρυθμη λειτουρ¬ 
γία του Παιδικού Σταθμού και η επίτευξη των σκοπών 
του. 

7. Επιβλέπει την τήρηση όλων των απαραίτητων βι¬ 
βλίων και τηρεί την σφραγίδα του Σταθμού. 

8. Είναι υπεύθυνος για τις συγκεντρώσεις, προσωπι¬ 
κού, γονέων. 

9. Επιμελείται την προμήθεια και τον έγκαιρο εφοδι¬ 
ασμό του Σταθμού με τα αναγκαία τρόφιμα και λοιπά 
υλικά που είναι απαραίτητα, για την εύρυθμη λειτουργία 
του. 

10. Συνεργάζεται με τον εκάστοτε Πρόεδρο, για την 
κατάρτιση του προϋπολογισμού- απολογισμού - ισο¬ 
λογισμού. 

11. Επιμελείται την εκκαθάριση και πληρωμή κάθε δα¬ 
πάνης και τα σχετικά εντάλματα πληρωμών. 

12. Επιμελείται τις μισθολογικές καταστάσεις του 
προσωπικού και φροντίζει, για την εκκαθάριση μισθών, 
επιδομάτων προσαυξήσεων κ,λπ. του προσωπικού. 

13. Εποπτεύει όλο το προσωπικό του γραφείου, για 
την σωστή εκτέλεση των καθηκόντων του. 

Αρθρο 4 

Καθήκοντα υπαλλήλων 

Το παιδαγωγικό προσωπικό οφείλει να παρέχει σωστή 
προσχολική αγωγή στα φιλοξενούμενα νήπια. 

Το διοικητικό προσωπικό (είτε αυτό προέρχεται από 
το ν.π. μετά από σχετική τροποποίηση του Ο.Ε.Υ. είτε 
από το Δήμο κατ’ εφαρμογή του άρθρου 109 του ν. 
1881/1981 σύμφωνα με την υπ’ αριθμ. 596/2004 ατομική 
γνωμοδότηση του Νομικού Συμβουλίου του ΥΠ.ΕΣ.Δ.Δ.Α. 
που έγινε αποδεκτή από τον Υφυπουργό ΕΣ.Δ.Δ.Α.) σε 
συνεργασία με τον Προϊστάμενο του Αυτοτελούς Γ ρα¬ 
φείου: 

- Είναι υπεύθυνο για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και 


λοιπά υλικά που είναι απαραίτητα για την εύρυθμη λει¬ 
τουργία του. 

- Είναι υπεύθυνο για την εκκαθάριση και πληρωμή 
κάθε δαπάνης και εκδίδει τα σχετικά εντάλματα πλη¬ 
ρωμής. 

- Συντάσσει μισθολογικές καταστάσεις προσωπικού 
και φροντίζει για την εκκαθάριση μισθών, επιδομάτων 
προσαυξήσεων κ.λπ. του προσωπικού. 

- Είναι υπεύθυνο για την κατάρτιση του προϋπολογι¬ 
σμού -απολογισμού - ισολογισμού. 

- Τηρεί όλα τα απαραίτητα βιβλία. 

Αρθρο 5 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 
1 Θέση ΠΕ ΝΗΠΙΑΓΩΓΩΝ 
1 Θέση ΤΕ9 ΒΡΕΦΟΝΗΠΙΟΚΟΜΙΑΣ 
(Η θέση αυτή προέρχεται από την μετατροπή της ΠΕ 
ΝΗΠΙΑΓΩΓΩΝ προσωρινή) 

1 Θέση ΔΕ32 ΜΑΓΕΙΡΩΝ 

(Η θέση αυτή θα καλυφθεί όταν κενωθεί η θέση ΥΕ 14 
μαγείρων προσωρινή) 

1 Θέση ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(Η θέση αυτή θα καλυφθεί όταν κενωθεί η θέση ΥΕ 16 
καθαρίστριας προσωρινή) 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
1 Θέση ΠΕ ΝΗΠΙΑΓΩΓΩΝ (προσωρινή) 

(Η θέση αυτή μετατρέπεται μόλις κενωθεί με οιονδή- 
ποτε τρόπο σε θέση του κλάδου ΤΕ9 Βρεφονηπιοκομίας 
σύμφωνα με τις δ/ξεις του άρθρου 35 ν. 2646/1998) 

1 Θέση ΥΕ 14 ΜΑΓΕΙΡΩΝ (προσωρινή) 

1 Θέση ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ (προσω¬ 
ρινή) 

Γ ΕΠΟΧΙΑΚΟ ΠΡΟΣΩΠΙΚΟ 
ΜΙΑ (1) ΘΕΣΗ 

Αρθρο 6° 

Προϊστάμενοι Υπηρεσιακών Μονάδων 

1. Για το διάστημα κατά το οποίο θα υπηρετούν στον 
Παιδικό Σταθμό υπάλληλοι του κλάδου ΠΕ Νηπιαγωγών 
(προσωρινώς) και ΠΕ Νηπιαγωγών, ως προϊστάμενος του 
Αυτοτελούς Γ ραφείου, επιλέγεται από τους κλάδους ΠΕ 
Νηπιαγωγών (προσωρινός) και ΠΕ Νηπιαγωγών. 

Μετά την κατάργηση των προσωποπαγών θέσεων 
προϊστάμενοι κρίνονται κατ’ αποκλειστικότητα υπάλ¬ 
ληλοι του κλάδου ΤΕ 9 Βρεφονηπιοκομίας και ΠΕ Νη¬ 
πιαγωγών. 

2. Η επιλογή του Προϊσταμένου του Αυτοτελούς Γ ρα¬ 
φείου θα γίνει σύμφωνα με τις δ/ξεις του άρθρου 36 του 
ν. 2190/1994 όπως αυτές ισχύουν κάθε φορά. 

3. Αναπλήρωση Προϊσταμένων: 

Η αναπλήρωση του προϊσταμένου γίνεται σύμφωνα 
με τις δ/ξεις του άρθρου 13 ν. 1586/1986 όπως έχουν 
τροποποιηθεί με τις όμοιες του άρθρου 36 παρ. 19 ν. 
2190/1994 και όπως ισχύουν κάθε φορά. 

Αρθρο 7ο 

Γ ια το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ- 

μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Άρθρο 8° 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσε- 
ως εργασίας καθώς και ορισμό επιπλέον αριθμό θέσε¬ 
ων, για την κάλυψη των υφισταμένων και μελλοντικών 
αναγκών των Υπηρεσιών του Ν.Π.Δ.Δ. Η κατανομή του 
προσωπικού, γίνεται πάντοτε με απόφαση του Προέ¬ 
δρου του Δ.Σ. του Ν.Π.Δ.Δ. ανάλογα με τις ανάγκες της 
υπηρεσίας, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανηλίκων τέκνων, έγκυες γυναίκες, 
τόπος διαμονής κ.λπ.). 

Ο Προϊστάμενος του Αυτοτελούς Γραφείου ορίζεται 
πάντοτε με απόφαση Προέδρου του Δ.Σ. ο κρινόμενος 
από το αρμόδιο Υπηρεσιακό Συμβούλιο υπάλληλος ανα- 
πληρούμενος σε περίπτωση απουσίας του ή κωλύματος 
κατά τις δ/ξεις του άρθρου 13 ν. 1586/1986 όπως αυτές 
έχουν τροποποιηθεί με τις όμοιες του άρθρου 36 παρ.19 
ν. 2190/1994 και όπως ισχύουν κάθε φορά. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προ¬ 
ϋπολογισμού του οικον. έτους 2006, ο οποίος ενισχύεται 
από τους ΚΑΠ, ύψους 140.000,00 € περίπου εφόσον 
προσληφθούν όλοι και για τα επόμενα οικον. έτη το 
ύψος της δαπάνης δεν δύναται να προσδιοριστεί. 

Αρθρο 9° 

ΤΕΛΙΚΕΣ ΔΙΑΤΑΞΕΙΣ 

Κατά την έναρξη της ισχύος του παρόντος οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

Μέχρι να επιλεγεί ο Προϊστάμενος τμήματος από το 
αρμόδιο Υπηρεσιακό Συμβούλιο καθήκοντα προϊσταμέ¬ 
νου θα ασκεί ο υπάλληλος του ν.π. που θα ορίζεται με 
κριτήρια όπως ορίζονται κάθε φορά από τις ισχύουσες 
διατάξεις. 

Ο Οργανισμός Εσωτερικής Υπηρεσίας του Παιδικού 
Σταθμού του Δήμου Φάριδος ισχύει από την δημοσίευση 
του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 12 Μα'ΐου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 756 (2) 

Έγκριση υπερωριακής απασχόλησης υπαλλήλων. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης». 


2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ.Β/17.5.1995) όπως τροποποιήθηκε και ισχύει. 

3. Τις διατάξεις του άρθρου 16 του ν. 3205/2003 (ΦΕΚ 
297/τ.Α). 

4. Την παρ. 7 του άρθρου 25 του ν. 2738/1999 (ΦΕΚ 
180/τ.Α). 

5. Την υπ’ αριθμ. 2/72757/0022/31.12.2003 εγκύκλιο 
Γ.Λ.τ.Κ. 

6. Την ανάγκη απασχόλησης τριών (3) υπαλλή¬ 
λων του Τμήματος Ανάπτυξης του Επαρχείου Θήρας 
ΝΑκυκλάδων που συμμετέχουν στα κλιμάκια ελέγχου 
πέραν του κανονικού ωραρίου, αποφασίζουμε: 

Εγκρίνουμε υπερωριακή απασχόληση εργασίας για 
τρεις (3) υπαλλήλους διαφόρων κλάδων και ειδικοτήτων 
του Τμήματος Ανάπτυξης του Επαρχείου Θήρας της 
Ν.Α.Κ. για τους μήνες από Μάιο έως και Δεκέμβριο του 
έτους 2006, συνολικά για 1260 ώρες και για 60 ώρες 
στον καθένα ανά μήνα. 

Το Τμήμα Ανάπτυξης θα πρέπει να εκδώσει απόφαση 
συγκρότησης συνεργείου παροχής υπερωριακής ερ¬ 
γασίας Αρχικών και Περιοδικών Ελέγχων Μέτρων και 
Σταθμών και Όγκου Επιφάνειας του έτους 2006 και να 
φροντίσει για την έκδοση βεβαίωσης μετά την πάροδο 
της 31ης Δεκεμβρίου 2006 που θα αφορά στην πα- 
ρασχεθείσα, σύμφωνα με την παρούσα απόφαση μας, 
εργασία. 

Η σχετική δαπάνη θα καλυφθεί από τη διάθεση χρη¬ 
ματικού ποσού από το Υπουργείο Ανάπτυξης προς το 
Τμήμα Ανάπτυξης του Επαρχείου Θήρας της Ν.Α.Κ. που 
θα προέρχεται από τα τέλη εξελέγξεως έτους 2006. Για 
τη διαχείριση του ποσού ορίζεται υπόλογος ο υπάλλη¬ 
λος του Τμήματος Ανάπτυξης Θήρας της Ν.Α.Κ. Νομικός 
Χαράλαμπος, κλάδου ΔΕ Διοικητικού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ερμούπολη, 18 Μαΐου 2006 

Ο Νομάρχης 
ΔΗΜΗΤΡΗΣ ΜΠΑΪΛΑΣ 

-♦- 

Αριθ. 757 (3) 

Έγκριση υπερωριακής απασχόλησης υπαλλήλων. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης». 

2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ.Β/17.5.1995) όπως τροποποιήθηκε και ισχύει. 

3. Τις διατάξεις του άρθρου 16 του ν. 3205/2003 (ΦΕΚ 
297/τ.Α). 

4. Την παρ. 7 του άρθρου 25 του ν. 2738/1999 (ΦΕΚ 
180/τ.Α). 

5. Την αριθ. 2/72757/0022/31.12.2003 εγκύκλιο Γ.Λ.τ.Κ. 

6. Την ανάγκη λειτουργίας του Γραφείου Νομάρχη πέ¬ 
ραν του κανονικού ωραρίου υπηρεσίας και την ανάγκη 
εκτέλεσης ηλεκτρολογικών εργασιών στο κτίριο της 
Ν.Α.Κυκλάδων που δεν μπορούν να πραγματοποιηθούν 
σε εργάσιμες ώρες, αποφασίζουμε: 

Εγκρίνουμε υπερωριακή απασχόληση εργασίας ενός 
(1) υπαλλήλου κλάδου ΔΕ Δακτυλογράφων ΙΔΑΧ του 

Γραφείου Νομάρχη και ενός (1) υπαλλήλου κλάδου ΔΕ 
Ηλεκτρολόγων ΙΔΑΧ της Δ/νσης Διοικητικών Υπηρεσι¬ 
ών της Ν.Α. Κυκλάδων για τους μήνες Ιούνιο, Ιούλιο και 
Αύγουστο 2006 συνολικά για 240 ώρες και για σαράντα 
(40) ώρες ανά υπάλληλο ανά μήνα. 

Οι αναγραφόμενες υπηρεσίες θα πρέπει να εκδώσουν 
απόφαση συγκρότησης συνεργείου παροχής υπερω- 
ριακής εργασίας και να φροντίσουν για την υποβολή 
βεβαίωσης που θα αφορά στην παρασχεθείσα, σύμφωνα 
με την παρούσα απόφαση μας, εργασία. 

Η σχετική δαπάνη ανέρχεται στο ποσό των χιλίων 
(1.000) Ευρώ και θα βαρύνει τον προϋπολογισμό της 
Ν.Α. έτους 2006, Φορέας 072, ΚΑΕ 511. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ερμούπολη, 18 Μαΐου 2006 

Ο Νομάρχης 
ΔΗΜΗΤΡΗΣ ΜΠΑΪΛΑΣ 

-♦- 

Αριθ. Δ.Διοικ.943 (4) 

Καθιέρωση υπερωριακής εργασίας και εργασίας κατά 
τις εξαιρέσιμες ημέρες και κατά τις νυχτερινές ώρες 
των εργασίμων, Κυριακών και εξαιρέσιμων για το 
προσωπικό της Πλωτής Γέφυρας Διαύλου Λευκάδας 
για το Β’ εξάμηνο του 2006. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης (ΦΕΚ 21/τ.Α7ΐ996). 

2. Τις διατάξεις του άρθρου 16 του ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ 297/τ.Α723.12.2003), όπως τρο¬ 
ποποιήθηκαν με όμοιες των παρ.2 και 3 του άρθρου 18 
του ν. 3254/2004 (ΦΕΚ 137/τ.Α72004) και της παρ.3 του 
άρθρου 9 του ν. 3408/2005 (ΦΕΚ 272/τ.Α72005). 

3. Την υπ’ αριθμ. 2/7093/0022/5.2.2004 κοινή υπουργική 
απόφαση «Επέκταση των διατάξεων του ν. 3205/2003 
στο προσωπικό με σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.» (ΦΕΚ 
215/τ.Β75.2.2004). 

4. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις» (ΦΕΚ180/τ.Α7ΐ999). 

5. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ν.Α. Λευκάδας, όπως τρο¬ 
ποποιήθηκε, κωδικοποιήθηκε σε ενιαίο κείμενο και ισχύει 
(ΦΕΚ 1747/Β72001). 

6. Την υπ’ αριθμ. 3131/2/27/92/23.12.1992 (ΦΕΚ 37/ 
τ.Β73.2.1993) υπουργική απόφαση «Εγκριση του Ειδικού 
Κανονισμού Λιμένα Λευκάδας περί κίνησης και λειτουρ¬ 
γίας της Πλωτής Γέφυρας Λευκάδας». 

7. Το υπ’ αριθμ. Δ.Τ.Υ. 1250/17.4.2006 έγγραφο της Δ/ 
νσης Τεχνικών Υπηρεσιών Ν.Α. Λευκάδας με το οποίο 
αιτείται την έκδοση απόφασης καθιέρωσης υπερωρια- 
κής εργασίας και εργασίας κατά τις εξαιρέσιμες ημέρες 
και κατά τις νυχτερινές ώρες των εργασίμων, Κυριακών 
και εξαιρέσιμων για το προσωπικό της πλωτής Γ έφυ¬ 


ρας Διαύλου Λευκάδας και συγκεκριμένα για πέντε (5) 
υπαλλήλους. 

8. Την ανάγκη υπερωριακής εργασίας καθώς και ερ¬ 
γασίας κατά τις εξαιρέσιμες ημέρες και κατά τις νυχτε¬ 
ρινές ώρες των εργασίμων, Κυριακών και εξαιρέσιμων 
των υπαλλήλων της Δ/νσης Τεχνικών Υπηρεσιών Ν.Α. 
Λευκάδας που απασχολούνται στην Πλωτή Γέφυρα 
του Δίαυλου Λευκάδας, προκειμένου να εξασφαλισθεί 
η ομαλή και απρόσκοπτη επί εικοσιτετραώρου (24ωρου) 
βάσεως λειτουργία της Πλωτής Γέφυρας η οποία συν¬ 
δέει το Νομό μας με την Ηπειρωτική Ελλάδα. 

9. Το γεγονός ότι έχουν προβλεφθεί οι απαιτούμενες 
πιστώσεις στον προϋπολογισμό της Ν.Α. Λευκάδας, τρέ¬ 
χοντος έτους, αποφασίζουμε: 

Καθιερώνουμε υπερωριακή εργασία καθώς και εργα¬ 
σία κατά τις εξαιρέσιμες η μέρες και κατά τις νυχτε¬ 
ρινές ώρες των εργασίμων, Κυριακών και εξαιρέσιμων 
συνολικά 4917 ωρών (1250 ώρες υπερωρίας και 3667 
ώρες προς συμπλήρωση εβδομαδιαίας υποχρεωτικής 
και καθ’ υπέρβαση αυτής) για το προσωπικό της Δ/νσης 
Τεχνικών Υπηρεσιών Ν.Α. Λευκάδας, που απασχολείται 
στην πλωτή Γέφυρα του Δίαυλου Λευκάδας, για το Β' 
εξάμηνο του 2006 και συγκεκριμένα για πέντε (5) συ¬ 
νολικά υπαλλήλους [τέσσερις (4) υπαλλήλους κλάδου 
ΤΕ και έναν (1) υπάλληλο του κλάδου ΔΕ). 

Η δαπάνη που θα προκληθεί από την παρούσα απόφα¬ 
ση ανέρχεται σε 21.959.00 ευρώ, θα βαρύνει τις πιστώ¬ 
σεις του Φορέα 310 ΚΑΕ 0511 και 0512 του εγκεκριμένου 
προϋπολογισμού της Νομαρχιακής Αυτοδιοίκησης Λευ¬ 
κάδας και έχει προβλεφθεί η απαραίτητη πίστωση. 

Η ονομαστική κατανομή των συνολικά 4917 ωρών σε 
κάθε απασχολούμενο υπάλληλο καθώς και η βεβαίωση 
της παρασχεθείσης εργασίας από αυτούς θα γίνει με 
απόφαση του Διευθυντή Τεχνικών Υπηρεσιών της Ν.Α. 
Λευκάδας. 

Η ισχύς της παρούσας απόφασης αρχίζει ένα μήνα 
πριν τη δημοσίευσή της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 17 Μαΐου 2006 

Ο Νομάρχης 
ΧΡΗΣΤΟΣ ΛΑΖΑΡΗΣ 

-♦- 

Αριθ. 552 (5) 

Σύσταση Εκκλησιαστικού Ιδρύματος με την επωνυ¬ 
μία «’ΝΙΚΟΔΗΜΕΙΟΝ ΠΝΕΥΜΑΤΙΚΟΝ ΚΕΝΤΡΟΝ” ΤΗΣ 
ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις των άρθρων 29 παρ.2 και 59 παρ. 2 του 
ν. 590/1977 «Περί Κατασταστικού Χάρτου της Εκκλησίας 
της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3. Τας υφισταμένας Κοινωνικός, Ποιμαντικός και Πνευ¬ 
ματικός ανάγκας της Ιεράς Μητροπόλεως Πατρών. 

4. Την υπ’ αριθμ. 1163/9.12.2006 Πρότασιν του Σεβασμι- 
ωτάτου Μητροπολίτου Πατρών Χρυσοστόμου. 

5. Την από 9.2.2006 Γνωμάτευσι του Νομικού Γραφείου 
της Νομικής Υπηρεσίας της Εκκλησίας της Ελλάδος. 

8. Την από 8.2.2006 Απόφασιν Αυτής, αποφασίζου- 

με: 

Συνιστά εις την Ιερόν Μητρόπολιν Πατρών Εκκλη¬ 
σιαστικό Ίδρυμα υπό την επωνυμίαν «ΝΙΚΟΔΗΜΕΙΟΝ 
ΠΝΕΥΜΑΤΙΚΟΝ ΚΕΝΤΡΟΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΠΑΤΡΩΝ», το οποίον θα λειτουργεί ως εξηρτημένη Υπη¬ 
ρεσία της Ιερός Μητροπόλεως Πατρών. Η οργάνωσις, 
διοίκησις, διαχείρησις και λειτουργία του Ιδρύματος 
τούτου θα διέπεται από τας διατάξεις του επισυναπτό- 
μενου Κανονισμού. 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ «ΝΙΚΟΔΗΜΕΙΟΝ ΠΝΕΥΜΑΤΙΚΟΝ 
ΚΕΝΤΡΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ». 

Άρθρον1 

Σύστασις - Επωνυμία -Έδρα 

1. Εις την Ιερόν Μητρόπολιν Πατρών και υπό την άμε¬ 
σον πνευματικήν και διοικητικήν εποπτείαν αυτής συ- 
νίσταται Εκκλησιαστικόν Ίδρυμα υπό την επωνυμίαν: 
«ΝΙΚΟΔΗΜΕΙΟΝ ΠΝΕΥΜΑΤΙΚΟΝ ΚΕΝΤΡΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΠΑΤΡΩΝ», το οποίον θα λειτουργεί ως 
εξηρτημένη υπηρεσία του Νομικού Προσώπου της Ιερός 
Μητροπόλεως Πατρών, αυτοτελούς διαχειρίσεως και μη 
κερδοσκοπικού χαρακτήρος και θα διέπεται από τας 
διατάξεις του παρόντος Κανονισμού. 

2. Έδρα του Εκκλησιαστικού τούτου Ιδρύματος είναι η 
πόλις των Πατρών. Το Πνευματικόν Κέντρον στεγάζεται 
και λειτουργεί εις ιδιόκτητον τετραόροφον κτίριον επί 
της οδού Βότση 34, το οποίον ανηγέρθη δια τον σκο¬ 
πόν αυτόν, δαπάναις του Μητροπολίτου πρώην Πατρών 
Νικόδημου (Βαλληνδρά), επί οικοπέδου δωρηθέντος υπό 
του αειμνήστου Εισαγγελέως Εφετών Παναγιώτου Αρ- 
γυροπούλου. 

3. Το Πνευματικόν Κέντρον έχει ιδιαιτέραν σφραγίδα, 
στρογγυλήν εις την περιφέρειαν της οποίας αναγρά¬ 
φεται: «ΝΙΚΟΔΗΜΕΙΟΝ ΠΝΕΥΜΑΤΙΚΟΝ ΚΕΝΤΡΟΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ», εις δε το κέντρον 
αυτής υπάρχει η Ιερά Εικών της Υπεραγίας Θεοτόκου 
«Αξιόν Εστί». 

Άρθρον 2 
Σκοπός 

Σκοπός του «Νικοδημείου Πνευματικού Κέντρου» είναι 
η πνευματική οικοδομή του λαού του Θεού, η πνευματική 
καλλιέργεια του Ιερού Κλήρου, ως και η εν γένει ανάπτυ- 
ξις της Τοπικής Αποστολικής Εκκλησίας των Πατρών. 

Άρθρον 3 

Μέσα δια την επίτευξιν του σκοπού 

1. Η λειτουργία εις το ισόγειον του Πνευματικού Κέ¬ 
ντρου του Προσκηνυματικού Ιερού Ναού της Παναγίας 
«Αξιόν Εστί». 

2. Η λειτουργία εις τον αυτόν ως άνω χώρον του Ιερού 
Ναού ειδικών επιμορφωτικών σεμιναρίων κληρικών και η 
οργάνωσις ομιλιών θρησκευτικού και πνευματικού περι¬ 
εχομένου. Περαιτέρω υφίσταται δυνατότης λειτουργίας 
κατηχητικών σχολείων κλπ. 


3. Η εγκατάστασις και λειτουργία εις τους α', β' και 
γ' ορόφους των Διοικητικών Υπηρεσιών της Ιεράς Μη¬ 
τροπόλεως Πατρών. 

Άρθρον 4 

Οργάνωσις - Διοίκησις - Διοικητικόν Συμβούλιον 

1. Το Πνευματικόν Κέντρον τελεί υπό την άμεσον πνευ¬ 
ματικήν και διοικητικήν εποπτείαν της Ιεράς Μητροπό¬ 
λεως Πατρών και διοικείται από πενταμελές Διοικητικόν 
Συμβούλιον (Δ.Σ.) που απαρτίζεται από: 

α) Τον εκάστοτε Σεβασμιώτατον Μητροπολίτην Πα¬ 
τρών ως Πρόεδρον, β) Τον νόμιμον αναπληρωτήν του 
Σεβασμιωτάτου (Πρωτοσύγκελον ή Γ ενικόν Αρχιερατικόν 
Επίτροπον της Ιεράς Μητροπόλεως) ως Αντιπρόεδρον, 
ο οποίος εις περίπτωσιν απουσίας ή κωλύματος του 
Σεβασμιωτάτου Μητροπολίτου, θα αναπληρώνη τούτον 
κατόπιν ειδικής προς τούτο εξουσιοδοτήσεως αυτού, 
και θα προεδρεύη του Δ.Σ. 

γ) Τρεις λαϊκούς ως μέλη άνδρας ή γυναίκας οι οποίοι 
διακρίνονται δια την ευσέβειαν, την πνευματικήν των κατάρ- 
τισιν και την κοινωνικήν προσφοράν ως και το ενδιαφέρον 
αυτών δια την ζωήν και το έργον της τοπικής Εκκλησίας. 

2. Τα ως άνω τρία τακτικά λαϊκά μέλη του Δ.Σ. (της 
παραγράφου 1γ του παρόντος άρθρου) διορίζονται μετά 
των αντιστοίχων αναπληρωματικών αυτών μελών δια 
μίαν τριετίαν από τον Σεβασμιώτατον Μητροπολίτην 
Πατρών, κατόπιν εγγράφου προτάσεως του οικείου Μη- 
τροπολιτικού Συμβουλίου. Το αξίωμα των μελών του Δ.Σ. 
είναι τιμητικόν και άμισθον, οι δε διορισθέντες δύνανται 
να επαναδιορισθούν μέχρι τρεις τριετίας. 

3. Μέλη του Δ.Σ. που δεν ανταποκρίνονται εις τα κα¬ 
θήκοντα τους ή κωλύονται εις την άσκησιν αυτών, ή δεν 
συμβάλλουν εις την εύρυθμον, άψογον, απρόσκοπτον 
και αποτελεσματικήν λειτουργίαν του Πνευματικού Κέ¬ 
ντρου, ή προβαίνουν εις ενεργείας που έρχονται εις 
αντίθεσιν με τους σκοπούς του, ή παραιτούνται πριν από 
την λήξιν της θητείας των, παύονται και αντικαθίστανται 
υπό του Σεβασμιωτάτου Μητροπολίτου. 

4. Το Δ.Σ. του Πνευματικού Κέντρου συγκροτείται σε 
σώμα κατά την πρώτην συνεδρίασίν του και εκλέγει τον 
Γραμματέα και τον Ταμίαν. 

5. Το Δ.Σ. συνέρχεται τακτικώς κάθε δίμηνον και εκτά¬ 
κτως όταν παρίσταται ανάγκη, κατόπιν προσκλήσεως 
υπό του Σεβασμιωτάτου Προέδρου και εις περίπτωσιν 
απουσίας ή κωλύματος αυτού, υπό του Αντιπροέδρου ή 
κατόπιν εγγράφου αιτήσεως προς τον Πρόεδρο τριών 
τουλάχιστον μελών αυτού. 

6. Το Δ.Σ. ευρίσκεται εν απαρτία όταν παρίσταται 
οπωσδήποτε ο Πρόεδρος ή εις περίπτωσιν απουσίας ή 
κωλύματος αυτού ο Αντιπρόεδρος και δύο από τα μέλη 
του, οι δε αποφάσεις αυτού λαμβάνονται κατά πλειο- 
ψηφία των παρόντων μελών. ΕΙΣ περίπτωσιν ισοψηφίας 
υπερισχύει η ψήφος του Προέδρου. 

Άρθρον 5 

Αρμοδιότητες Διοικητικού Συμβουλίου 

Το Δ.Σ. του Πνευματικού Κέντρου έχει τας ακολούθους 
αρμοδιότητας: 

1. Αποφασίζει δια παν θέμα που αφορά εις την ορ- 
γάνωσιν, διοίκησιν και λειτουργίαν του Πνευματικού 
Κέντρου, την διαχείρησιν και αξιοποίησιν εν γένει των 
πάσης φύσεως περιουσιακών στοιχείων αυτού και εις 
την διάθεσιν των πόρων του Ιδρύματος. 

2. Συνεργάζεται δι’ όλα τα σχετικά ζητήματα με το 
οικείον Μητροπολιτικόν Συμβούλιον. 

3. Μεριμνά δια την εξεύρεσιν πόρων και δια την εύ¬ 
ρυθμον, ομαλήν, απρόσκοπτην και αποτελεσματικήν 
Λειτουργίαν του Πνευματικού Κέντρου. 

4. Προβαίνει εις τας αναγκαίας λειτουργικός δαπάνας 
του Κέντρου. 

5. Συντάσσει τον προύπολογισμόν και τον απολογι¬ 
σμόν του Κέντρου, τους οποίους υποβάλλει προς έγκρι- 
σιν εις το Μητροπολιτικόν Συμβούλιον. 

6. Προτείνει εις το οικείον Μητροπολιτικόν Συμβούλι¬ 
ον το οποίον και αποφασίζει σχετικώς την πρόσληψιν 
υπό του Δ.Σ τυχόν εμμίσθου προσωπικού (ιεροψαλτών, 
νεοκόρων κλπ.) και εποπτεύει αυτό. 

7. Αποφασίζει δια πάν έτερον θέμα δια το οποίον δεν 
γίνεται λόγος εις τον παρόντα Κανονισμόν. 

Άρθρον 6 

Αρμοδιότητες Προέδρου, Αντιπροέδρου, Γραμματέως 
και Ταμίου του Διοικητικού Συμβουλίου 

1. Ο Πρόεδρος του Δ.Σ.: 

α)Έχει την εποπτείαν όλων των δραστηριοτήτων και 
της λειτουργίας του Πνευματικού Κέντρου και συντο¬ 
νίζει τα μέλη του Δ.Σ., δια την υλοποίησιν των σκοπών 
αυτού. 

β) Εκπροσωπεί το Πνευματικόν Κέντρον ενώπιον κάθε 
Διοικητικής, Δικαστικής και οιασδήποτε άλλης Αρχής 
και εις όλας αυτού τας σχέσεις με άλλα Ιδρύματα, Ορ¬ 
γανισμούς, νομικά και φυσικά πρόσωπα. 

γ) Λαμβάνει γνώσιν όλων των εισερχομένων και εξερ- 
χόμενων εγγράφων του Πνευματικού Κέντρου, συνυ¬ 
πογράφει με τον Γραμματέα όλην την αλληλογραφίαν 
αυτού και συνυπογράφει με τον ταμία τα οικονομικής 
φύσεως έγγραφα. 

δ) Συγκαλεί το Δ.Σ. εις τακτικός ανά δίμηνον ή εκτά¬ 
κτους συνεδριάσεις, διευθύνει τας συζητήσεις και συ¬ 
νυπογράφει με τον Γραμματέα τα πρακτικά των συνε¬ 
δριάσεων. 

ε) Ασκεί εποπτείαν και έλεγχον εις το Προσωπικόν του 
Πνευματικού Κέντρου και παρακολουθεί την εκτέλεσιν 
των αποφάσεων του Δ.Σ. 

στ) Μεριμνά εν γένει δια την εφαρμογήν των διατά¬ 
ξεων του παρόντος Κανονισμού και των αποφάσεων 
του Δ.Σ. 

2. Ο Αντιπρόεδρος του Δ.Σ. αναπληρώνει τον Πρόε¬ 
δρον, εις περίπτωσιν απουσίας ή κωλύματος εις όλας 
τας ως άνω αρμοδιότητας αυτού κατόπιν ειδικής προς 
τούτο εξουσιοδοτήσεως αυτού. 

3. Ο Γραμματεύς του Δ.Σ. με την συνδρομήν της Γραμ- 
ματείας του Πνευματικού Κέντρου: 

α) Τηρεί το Βιβλίον Πρωτοκόλλου του Ιδρύματος, συ¬ 
ντάσσει όλα τα έγγραφα και όλην την αλληλογραφίαν 
αυτού, δια την οποίαν ενημερώνει τον Πρόεδρο και 
την οποίαν συνυπογράφει μετ’ αυτού. Επίσης, τηρεί τα 
απαραίτητα βιβλία δια την λειτουργίαν του Πνευματικού 
Κέντρου και των οποίων την τήρησιν ήθελεν αποφα¬ 
σίσει το Δ.Σ. 

β) Κρατεί το Βιβλίον Πρακτικών των Συνεδριάσεων 
του Δ.Σ του Πνευματικού Κέντρου, συνυπογράφει με 
τον Πρόεδρον τα εν λόγω πρακτικά τα οποία και συ¬ 
ντάσσει. 

γ) Φυλάτει την αλληλογραφίαν, τα Βιβλία ως και την 
σφραγίδα του Ιδρύματος. 


4. Ο Ταμίας του Δ.Σ.: 

α) Ενεργεί δια λογαριασμόν του Διοικητικού Συμβου¬ 
λίου, έναντι του οποίου είναι υπόλογος, τας διαχειρι¬ 
στικός πράξεις αναφορικά με τα πόσης φύσεως περι¬ 
ουσιακά στοιχεία, που έχουν διατεθεί δια λειτουργίαν 
του Πνευματικού Κέντρου. 

β) Τηρεί το Βιβλίον Ταμείου, τα Διπλότυπα Γραμμάτια 
Εισπράξεων και τα Εντάλματα Πληρωμών του Πνευμα¬ 
τικού Κέντρου, ως και τα προβλεπόμενα νόμιμα παρα¬ 
στατικά διαχειρίσεως. 

γ) Εισπράττει παν έσοδον του Πνευματικού Κέντρου 
με διπλότυπα Γ ραμμάτια Εισπράξεως, θεωρημένα από 
την οικείαν Ιερόν Μητρόπολιν. 

δ) Συνυπογράφει μετά του Προέδρου τα Γραμμάτια 
Εισπράξεων και Πληρωμών, ως και τα οικονομικής φύ¬ 
σεως έγγραφα. 

ε) Ευθύνεται δια την φύλαξιν των χρημάτων του 
Πνευματικού Κέντρου, τα οποία κατατίθενται εις ιδι¬ 
αίτερον Λογαριασμόν εις μίαν από τας Τράπεζας που 
λειτουργούν εις την πάλιν των Πατρών επ’ ονόματι του 
Νομικού Προσώπου της οικείας Ιεράς Μητροπόλεως με 
την ένδειξιν: «Δια το Πνευματικόν Κέντρον». 

στ) Παρακρατεί εξ αυτών ποσόν αναγκαίον δια την 
κάλυψιν των εκτάκτων και επειγουσών δαπανών του 
Πνευματικού Κέντρου, το ύψος του οποίου καθορίζεται 
δια αποφάσεως του Δ.Σ. και διενεργεί αναλήψεις χρη¬ 
μάτων κατόπιν αποφάσεως του Δ.Σ., δια την λήψιν της 
οποίας είναι απαραίτητος η ψήφος του Σεβασμιωτάτου 
Προέδρου. 

ζ) Τηρεί, επίσης, το Βιβλίον Κτηματολογίου και το 
Βιβλίον Υλικού. 

Αρθρον 7 

Προσωπικόν του Πνευματικού Κέντρου 

Το έμμισθον προσωπικόν, Ιεροψάλται, νεωκόροι, οικο¬ 
νόμος κυλικείου κ.λ.π. διορίζεται υπό του Σεβασμιωτάτου 
Μητροπολίτου, κατόπιν αποφάσεως του Δ.Σ. και εγκρί- 
σεως του Μητροπολιτικού Συμβουλίου. Τα διοριζόμενα 
άτομα θα διακρίνωνται δια το ήθος, την εντιμότητα και 
την εκκλησιαστικήν των κατάρτισιν, αμείβονται δε και 
παύονται συμφώνως προς τας διατάξεις της κειμένης 
νομοθεσίας. 

Αρθρον 8 
Τηρούμενα Βιβλία 

Το Πνευματικόν Κέντρον τηρεί μερίμνη του Γραμμα- 
τέως και του Ταμείου του Δ.Σ. τα ως κάτωθι βιβλία, τα 
οποία δέον να φέρουν ιδίαν αρίθμησιν έκαστον κατά 
φύλλον και να είναι θεωρημένα δια πάσαν νόμιμον χρή- 
σιν υπό της Ιεράς Μητροπόλεως Πατρών, ήτοι: 

1. Βιβλίον Πρωτοκόλλου εισερχομένων και εξερχόμε- 
νων εγγράφων. 

2. Βιβλίον Πρακτικών των Συνεδριάσεων του Δ.Σ. 

3. Βιβλίον Ταμείου και ηριθμημένα κατ’ αύξοντα αριθ¬ 
μόν Γ ραμμάτια Εισπράξεων και Εντάλματα Πληρωμών, 
τα οποία είναι εκτελεστέα εφόσον φέρουν την υπογρα¬ 
φήν του Προέδρου και του Ταμία του Δ.Σ. του Πνευμα¬ 
τικού Κέντρου. 

4. Βιβλίον κινητών περιουσιακών στοιχείων εις το 
οποίον θα καταγράφωνται όλα τα κινητά περιουσια¬ 
κά στοιχεία τα οποία έχουν διατεθεί προς χρήσιν του 
Πνευματικού Κέντρου. 

5. Βιβλίον ακινήτου περιουσίας και βιβλίον Κτηματο¬ 
λογίου εις το οποίον αναγράφονται και εμπεριέχονται 
πλείονα στοιχεία της ταυτότητος των ακινήτων. 

Εκτός των ανωτέρω βιβλίων το Δ.Σ. του Ιδρύματος 
δύναται να αποφασίζει δια την τήρησιν και άλλων βι¬ 
βλίων τα οποία κρίνει ότι είναι απαραίτητα δια την 
παρακολούθησιν της διαχειρίσεως των εσόδων και της 
εκτελέσεως των σκοπών του Πνευματικού Κέντρου. 

Άρθρον 9 

Πόροι του Πνευματικού Κέντρου 

1. Πόροι του Πνευματικού Κέντρου είναι: 

α) Τα έσοδα από την διάθεσιν του κηρού του Ιερού 
Παρεκκλησίου «Αξιόν Εστί» του Πνευματικού Κέντρου. 

β) Δωρεαί, εν ζωή ή αιτία θανάτου, κληρονομίαι και 
κληροδοσίαι κινητών και ακινήτων περιουσιακών στοι¬ 
χείων. 

γ) Εισφοραί φίλων του Πνευματικού Κέντρου. 

δ) Ενδεχομένως κρατικοί επιχορηγήσεις, επιχορη¬ 
γήσεις από προγράμματα της Ευρωπαϊκής Ενώσεως, 
επιχορηγήσεις της Νομαρχιακής ή της Τοπικής Αυτο- 
διοικήσεως, Νομικών Προσώπων Δημοσίου ή Ιδιωτικού 
Δικαίου, φυσικών προσώπων και πάσα άλλη νόμιμος 
επιχορήγησις. 

2. Οι ανωτέρω πόροι του Πνευματικού Κέντρου διατί¬ 
θενται κατόπιν αποφάσεως του Δ.Σ. εγκρινόμενοι υπό 
του Μητροπολιτικού Συμβουλίου: 

α) Δια τας δαπάνας λειτουργίας και συντηρήσεως 
του Ιερού Ναού και του καθόλου οικοδομήματος του 
Πνευματικού Κέντρου (μισθοί Ιεροψαλτών, νεωκόρων, 
λοιπού προσωπικού, ασφαλιστικοί εισφοραί κ.λπ.), 

β) Δια την συντήρησιν, Λειτουργίαν και εξοπλισμόν 
του Πνευματικού Κέντρου, ως επίσης δια την διοργά- 
νωσιν εκδηλώσεων, συνεδριάσεων κλπ., 

γ) Δια την κάλυψιν πόσης άλλης δαπάνης του Πνευ¬ 
ματικού Κέντρου προβλεπομένης εις τον εγκεκριμένον 
Προϋπολογισμόν αυτού ως και πόσης δαπάνης που 
ανακύπτει και αποσκοπεί εις την επίτευξιν των σκο¬ 
πών αυτού. 

Άρθρον 10 

Έσοδα του Πνευματικού Κέντρου 

1. Τα έσοδα του Πνευματικού Κέντρου, πέραν των 
τρεχουσών κατά μήνα δαπανών, εφόσον υπάρχει πλε¬ 
όνασμα, κατατίθενται εις μίαν εκ των Τραπεζών της 
πόλεως των Πατρών. 

2. Το πλεόνασμα εκ των εσόδων κατά μήνα διατίθενται 
κατόπιν αποφάσεως και εγκρίσεως του Μητροπολιτι- 
κού Συμβουλίου δϊ υποτροφίας απόρων σπουδαστών, 
κι άλλους φιλανθρωπικούς σκοπούς. 


Άρθρον 11 

Δωρηταί - Ευεργέται 

α) Το Διοικητικόν Συμβούλιον του Πνευματικού Κέ¬ 
ντρου δύναται να ανακηρύσσει Δωρητάς και Ευεργέτας, 
πρόσωπα είτε ευρισκόμενα εν ζωή είτε μετά θάνατον. 

β) Ο Σεβασμιώτατος Μητροπολίτης δύναται να απο¬ 
νέμει τιμητικώς εις μεγάλους ευεργέτας και δωρητάς 
ως και εις πρόσωπα που προσφέρουν εθελοντικώς τας 
υπηρεσίας των εις το Πνευματικόν Κέντρον το παρά- 
σημον της Παναγίας «Αξιόν Εστί». 

Άρθρον 12 

Δια παν θέμα που προκύπτει και δεν προβλέπεται υπό 
των διατάξεων του παρόντα Κανονισμόν αποφασίζει το 
Δ.Σ. του Πνευματικού Κέντρου. 

Άρθρον13 

Ο παρών Κανονισμός τροποποιείται υπό της Ιερός 
Συνόδου της Εκκλησίας της Ελλάδος κατόπιν ομοφώνου 
αποφάσεως του Διοικητικού Συμβουλίου και εγκρίσεως 
υπό του Μητροπολιτικού Συμβουλίου. 

Άρθρον 14 

Ο Κανονισμός ούτος ισχύει από της δημοσιεύσεως αυ¬ 
τού εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ» και την Εφημερίδα της Κυβερνήσεως. 

Άρθρον 15 
Κάλυψις δαπάνης 

Εκ των διατάξεων του Κανονισμού τούτου προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιερός Μητροπόλεως Πατρών το ύψος 
της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2006 
Ο Πρόεδρος 

ΐΟ Αθηνών ΧΡΙΣΤΟΔΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ’ αριθμ. Φ.12.1/139845 π,ε./Β3/25.2.2005 απόφα¬ 
ση της Υπουργού Εθνικής Παιδείας και Θρησκευμάτων, 
Φ.Ε.Κ 254/Β/2005, στο α/α 34 της σελίδας 3293 των 
εκδόσεων ΚΕΝΤΡΟ ΑΝΑΤΟΛΙΚΩΝ ΓΛΩΣΣΩΝ & ΠΟΛΙΤΙ¬ 
ΣΜΟΥ ΦΟΜΑΫ Κ. ΧΑΡΟΥΝ ΜΕΤΑΦΡΑΣΕΙΣ ΣΕΜΙΝΑΡΙΑ 
- ΕΚΔΟΣΕΙΣ των συγγραφέων ΤΙΙΝΟΑΥ Ρ. - ΚΑΡΑΤΖΑ Λ. 
με τίτλο συγγράμματος «ΕΛΛΗΝΟΤΟΥΡΚΙΚΟ ΛΕΞΙΚΟ», 
διορθώνεται αντί της εσφαλμένης τιμής στη στήλη ΤΙΜΗ 
2004-2005 (+2%) «16,73», στη σωστή τιμή «16,44». 

(Από το Υπουργείο Εθνικής Παιδείας και 
Θρησκευμάτων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηβΐ: ΙΚ1ρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠΘί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 







ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






| ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






1 ·ι!!1!!!|Ι ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν.6ΐ.αΓ - θ-γπβϊΙ: »6ΐ)ΐΠ35ΐθΓ@6ί.άΓ 


02006960706060008 














